Əqdlər | Hüquq | Kayzen\n1. Mülki hüquqi əqdlərin anlayışı\n.Əqd vətəndaşların və hüquqi şəxslərin mülki hüquq və öhdəliklərinin yaranmasına, dəyişdirilməsinə və ya xitamına yönəlmiş iradə ifadəsidir. Əqdlər mülki-hüquqi faktların nisbətən geniş yayılmış növüdür. Əqdi xarakterizə edən xüsusiyyətlər aşağıdakılardır:\n– Əqd hər zaman iradi hərəkətdir;\n– Əqd qanunauyğun hərəkətdir;\n– Əqd mülki hüquq münasibətlərinin yaranıb, dəyişdirilməsinə yönəlmişdir;\n– Əqd mülki münasibətləri yaradır, bu onunla əlaqədardır ki, əqdin hüquqi nəticələri məhz mülki qanunvericiliklə tənzimlənir.\nBelə nəticəyə gələk ki, mülki hüquqda əqd iki mənada işlədilir:\n-mülki-hüquqi fakt mənasında;\n-mülki hüquq institutu mənasında.\nMülki-hüquqi fakt mənasında əqd dedikdə, mülki hüquq münasibətlərinin əmələ gəlməsinə, dəyişməsinə və xitam edilməsinə səbəb olan əsas başa düşülür. Bu baxımdan əqd fiziki və hüquqi şəxslərin mülki hüquqlarının və ya vəzifələrinin əmələ gəlməsinə, dəyişməsinə və ya xitam edilməsinə yönəldilmiş hərəkət kimi çıxış edir. Məsələn, alqı-satqı müqaviləsinə görə, vətəndaş özünə məxsus olan minik avtomobilini qonşuya satır. Bunun nəticəsində vətəndaş minik avtomobili üzərində mülkiyyət hüququnu itirir, qonşu isə həmin avtomobil üzərində mülkiyyət hüququ qazanır. Bundan əlavə, bu müqavilə vətəndaş üçün minik avtomobilini qonşuya vermək kimi, alıcı üçün isə minik avtomobilinin pulunu ödəmək kimi vəzifə əmələ gətirir.\nMülki-hüquqi əqdləri təkcə bizim ölkənin yox, həm də xarici ölkələrin fiziki və hüquqi şəxsləri, o cümlədən vətəndaşlığı olmayan şəxslər də bağlaya bilərlər.\nMüllki hüquq institutu mənasında əqd dedikdə, əqdləri tənzimləyən və nizama salan mülki hüquq normalarının məcmusu başa düşülür. Öz strukturuna görə əqd insitutu iki hissəyə bölünür:\nÜmumi hissənin normaları ümumi xarakterə malik olub, bütün əqdlərə şamil olunur. Xüsusi hissə normaları isə xüsusi təbiətə malik olub, yalnız konkret növ əqdləri qaydaya salır və tənzimləyir.\nMülki-hüquqi əqdlər son dərəcə müxtəlif olub, bir neçə növə bölünür. Qüvvədə olan mülki qanunvericilik onların ayrı-ayrı növlərini tənzimləyir.\n2. Əqdlərin hüquqi təsnifi\nƏqdlər müxtəlif əsas və meyarlara görə növlərə bölünür. Bu cür əsas və meyarlara aiddir:\n- əqddə iştirak edə tərəflərin sayı\n- tərəflərin hüquq və vəzifələrinin əmələ gəlməsi anı\n- əqdin əvəzli-əvəzsiz olması və.s\nƏqddə iştirak edən tərəflərin sayı kimi meyara və əsasa görə əqdlər üç növə bölünür:\n- birtərəfli əqdlər\n- ikitərəfli əqdlər\n- çoxtərəfli əqdlər\nƏqdin bağlanması üçün yalnız bir tərəfin iradə ifadəsi lazım olan və kifayət edən əqdlərə birtərəfli əqdlər deyilir. Məsələn, vəsiyyət etmək bitərəfli əqdlərə misal ola bilər. Bu zaman vəsiyyət edən şəxs öz iradəsini vəsiyyətnamədə vərəsə kimi göstərilən şəxsin bu iradə ilə razı olmasından asılı olmayaraq ifadə edir.\nBununla əlaqədar olaraq qeyd etmək lazımdır ki, “əqdi bağlayan tərəf” anlayışı ilə “əqd iştirakçıları” anlayışını qarışdırmaq olmaz.\nİkitərəfli əqdlər odur ki, bu əqdlərin bağlanması üçün iki tərəfin iradə ifadəsinin olması tələb edilir. Bu cür əqdlərdə iki tərəfin razılaşdırılmış və qarşılıqlı iradəsi ifadə olunur. Məsələn, alqı-satqı, kirayə, icarə, borc, kredit, siğorta, girov və digər müqavilələr ikitərəfli əqdlərə misal ola bilər.\nİkitərəfli əqdlərdə iki qarşılıqlı iradə ifadəsinin bir-birinə uyğun gəlməsi tələb edilir. Belə ki, bu əqddə iştirak edən tərəflərdən hər birinin öz iradəsini ifadə etməsi gərəkdir. Ona görə ikitərəfli əqdləri qarşılıqlı əqdlər də adlandırırlar.\nÇoxtərəfli əqdlər odur ki, bu əqdlərin bağlanması üçün ikidən çox tərəfin razılaşdırılmış iradə ifadəsinin olması tələb edilir. Başqa sözlə desək, çoxtərəfli əqdlərin bağlanmasında ikidən çox tərəf iştirak edir. Çox tərəfli əqdlər üçün xarakterik olan belə bir xüsusiyyət vardır ki, burada hərbir tərəfin hərəkəti eyni bir ümumi məqsədə çatmağa yönəlir. Çoxtərəfli əqdlərə köhnə 1964-cü il MM-nin tənzimlədiyi və nəzərdə tutduğu birgə fəaliyyət haqqında müqaviləni misal çəkə bilərik.\nMülki qanunvericilikdə və mülki hüquq elmində ikitərəfli və çoxtərəfli əqdləri müqavilələr adlandırırlar. Öz həcminə görə “əqdlər” və “müqavilələr” kimi iki anlayış bir-birinə uyğun gəlmir və üst-üstə düşmür. Belə ki, əqdlər birtərəfli, ikitərəfli, çoxtərəfli ola bilər. Amma müqavilələrə yalnız ikitərəfli və çoxtərəfli əqdlər daxildir. Birtərəfli əqdlər müqavilə kateqoriyasına aid edilmir. Deməli, istənilən hər hansı müqavilə əqd hesab edilir, amma istənilən əqdi müqavilə hesab etmək olmaz.\n3. Əqdin qanunla nəzərdə tutulmuş forması\nQeyd edək ki, iradəni ifadə etmə daxili iradəni düzgün əks etdirməlidir. Söhbət əqd bağlamaq niyyətində olan şəxsin bu iradəni əqdin digər iştirakçılarının nəzərinə düzgün çatdırmasından gedir. Daxili iradə əqdin digər iştirakçılarının nəzərinə yalnız qanunda nəzərdə tutulan və göstərilən üsullarla çatdırıla bilər. Bu üsullar qanunun müəyyənləşdirdiyi formadır. Həmin forma isə əqdin forması adlanır.\n.Əqdin forması dedikdə, qanunda nəzərdə tutulan elə üsullar başa düşülür ki, bu üsullar vasitəsilə əqd bağlamaq niyyətində olan şəxsin daxili iradəsi xaricən ifadə olunur, dəqiq və aydın surətdə əqdin digər iştirakçılarının nəzərinə çatdırılır.\nƏqdin forması onun etibarlı hesab edilməsinə dəlalət əsas və vacib şərtlərdən biridir. Özü də əqdlər yalnız qanunda nəzərdə tutulan formada bağlana bilər. Qanun göstərir ki, əqdin etibarlı olması üçün Mülki Məcəllə ilə müəyyənləşdirilmiş formaya riayət edilməsi zəruridir. Əgər bu cür forma müəyyənləşdirilməyibsə, tərəflər onu özləri müəyyənləşdirə bilər. Əvəzsiz istifadə müqaviləsi üçün qanun konkret müəyyən forma müəyyən etmir. Deməli, bu müqavilə istənilən formada bağlana bilər.\n.Qanun əqdin iki formasını müəyyənləşdirir və fərqləndirir:\n- şifahi forma\n- yazılı forma\n.Şifahi formada əqd bağlamaq istəyən şəxsin iradəsi şifahi formada, sözlə, dilcavabı ifadə edilir. Bu cür iradə ifadə olunarkən, əqd iştirakçısı əqdin bağlanma şərtlərini və onu bağlamağa hazır olduğunu sözlə bildirir. Şifahi formada əqdlərin bağlanması hər hansı kağız sənədinin tərtib edilməsi ilə müşayiət olunmur, burada danışıqlar əsas rol oynayır. Bu cür danışıqlar tərəflərin şəxsi görüşü zamanı, telefon və digər rabitə vasitələrinin köməyi ilə həyata keçirilə bilər. Buna görə də şifahi forma daha sadə forma hesab edilir.\nŞifahi formalı əqdlərdən fərqli olaraq yazılı formalı əqdlər müvafiq sənədin tərtib olunması ilə müşayiət edilir. Əqdin yazılı forması şifahi formaya nisbətən üstünlüyə malikdir. Çünki yazılı formada əqd bağlamaq niyyətində olan şəxsin iradəsi maddiləşmiş sənəddə möhkəmləndirilir və obyektivləşir.\nƏqdin yazılı formasına riayət edilməsi üçün üç məcburi və labüd şərtin olması gərəkdir:\n- yazılı formalı əqd vahid sənəd tərtib etmək yolu ilə bağlanır;\n- bu sənəd əqdin məzmununu ifadə edir;\n- bu sənəd əqd bağlayan şəxs və ya şəxslər tərəfindən imzalanır;\nYazılı formada əqd iki qaydada bağlanır. Birinci qaydaya görə, əqd vahid sənəd tərtib etmək yolu ilə bağlanır. İkinci qayda isə yazılı əqdin sənədlərin mübadiləsi yolu ilə bağlanmasını nəzərdə tutur. Sənədlərin mübadiləsi poçt, teleqraf, telefon, elektron rabitəsi kimi vasitələrə əsaslanır. Bu vasitələr müvafiq sənədin müqavilə bağlayan tərəfdən gəldiyini doğru-dürüst müəyyənləşdirməyə imkan verir.\n4. Əqdlərdə razılıq anlayışı\nElə əqdlər var ki, onların hüquqi nəticə verməsi hər hansı üçüncü şəxsin razılıq verməsindən asılı olur. Həmin şəxsin verdiyi razılıq hüquqi fakt kimi tərəflər üçün mülki hüquq və vəzifələr yaradır. Bu cür razılığın verilməsi müəyyən məqsədə xidmət edir. Birincisi, razılıq ziyana düşməməkdən ötrü əqd subyektlərinin mənafeyi üçün verilir. Məsələn, valideynlər fəaliyyət qabiliyyəti natamam olan şəxslərin əqd bağlamasına razılıq verirlər. İkincisi, razılığın verilməsi təmsil olunanın mənafeyinə xidmət edir. Ona görə ki, təmsilçi yaxud nümayəndə məhz təmsil olunanın adından və onun mənafeyi üçün əqd bağlayır.\nƏqdlərdə razılıq müstəqil mülki-hüquqi konstruksiya kimi bizim ölkə qanunvericiliyində yeni haldır. Düzdür, köhnə qanunvericilik onun müəyyən fraqmentlərini nəzərdə tuturdu amma həmin qanunvericiliyə görə, əqdlərdə razılıq müstəqil konstruksiya sayılmırdı.\nƏqdlərdə razılıq dedikdə, əqddə iştirak etməyən üçüncü şəxsin əqdin bağlanmasına icazə verməsi başa düşülür. O, əqdin bağlanması prosesinin əlavə mərhələsidir. “əqdlərdə razılıq” və “əqdlərdə icazə” eyni mənalı anlayışlardır. Əqdlərdə razılığın üç forması var:\n- qabaqcadan verilmiş razılıq;\n- xüsusi razılıq;\n- sonradan verilən razılıq;\nQabaqcadan verilmiş razılığın mahiyyəti, əqd bağlananadək üçüncü şəxsin əvvəlcədən icazə verməsi əqdin etibarlı sayılması üçün əsas olur. Xüsusi razılığa və ya xüsusi icazəyə “lisenziya” deyilir. Yalnız bu cür lisenziya olduqda şəxs müvafiq əqdlər bağlaya bilər. Lisenziya xüsusi razılıq tələb edən ayrı-ayrı fəaliyyət növləri üzrə verilir. Məsələn, kredit təşkilatı bank əmanəti, bank hesabı, kredit və digər müqavilələr bağlamaq üçün Milli Bankdan lisenziya almalıdır. Sonradan verilən razılığın mahiyyəti ondan ibarətdir ki, bunun nəticəsində artıq bağlanmış əqd qüvvəyə minir. Ümumi qayda belədir ki, səlahiyyəti olmayan şəxsin əşyaya və ya hüquqa dair sərəncam vermək hüququ çatmır, o, yalnız səlahiyyətli şəxsin qabaqcadan verdiyi icazə əsasında əşya və ya hüquq barədə sərəncam əqdi bağlaya bilər.\nRazılığın formasına gəldikdə isə, qeyd etmək lazımdır ki, əqdin bağlanmasına verilən razılığın forması həmin əqdin formasından asılı deyildir. Əgər əqd üçün qanunla müəyyən forma nəzərdə tutularsa, onda həmin əqdin bağlanmasına verilən razılığın göstərilən formaya uyğun gəlməsi tələb edilmir və məcburi deyil.\n5.Əqdlərdə əvəzli və əvəzsizlik əlaməti\nƏvəzlilik-ekvivalentlik kimi əlamətə, yəni əvəzli– ekvivalentli olub-olmaması kimi əlamətə görə əqdlər iki yerə bölünür:\n- əvəzli əqdlər\n- əvəzsiz əqdlər\nƏvəzli əqdə görə bir tərəf öz vəzifələrinin icrası müqabilində o biri tərəfdən haqq və ya digər qarşılıqlı əvəz almaq hüququna malik olur. Söhbət əqddə iştirak edən bir tərəfin özünün etdiyi hərəkətə görə digər tərəfdən qarşılıqlı əvəz almasından gedir. Hərəkət dedikdə, tərəfin digər tərəfə əşya və ya pul verməsi, iş görməsi və ya xidmət göstərməsi başa düşülür. Məsələn, alqı-satqı müqaviləsinə görə, satıcı əşya verməyin müqabilində pul formasında qarşılıqlı əvəz alır.\nMülki-hüquqi əqdlərin əsas kütləsini əvəzli əqdlər təşkil edir. Bu əqdlərin xüsusi çəkisi müqayisəedilməz dərəcədə böyükdür. Bütün sahibkarlıq müqavilələri əvəzli əqd hesab edilir. Əvəzli əqdlərin üstünlük təşkil etməsi mülki dövriyyənin əmtəə və əmlak xarakterli olması ilə, onun əmtəə-pul münasibətlərindən ibarət olması ilə izah edilir. Belə ki, bəzi əqdlər əvəzli olsa da, ekvivalent əqd hesab edilmir. Məsələn, alqı-satqı müqaviləsi üzrə satıcı əşyanı həqiqi qiymətindən nisbətən ucuz qiymətə satır. Siğorta müqaviləsi əvəzli olsa da, ekvivalentlik xüsusiyyətindən məhrumdur. Belə təsəvvür yaranır ki, ekvivalentlik yox, qarşılıqlı əvəz almaq əvəzli əqdlərdə həlledici əhəmiyyəy kəsb edir.\nƏvəzsiz əqddə isə, bir tərəf digər tərəfdən haqq və ya digər qarşılıqlı əvəz almadan onun üçün müəyyən hərəkət edir, yəni əmlak verir, xidmət göstərir, iş görür və ya pul verir. Bu cür əqdlərə misal olaraq bağışlama müqaviləsini göstərmək olar. Bu əvəzsiz əqdlərin klassik növü hesab edilir.\nMülkiyyət hüququnun əmələ gəlməsinin əsas törəmə üsullarından biri əqd əsasında əmlakın verilməsidir. Bu üsul MM-nin 181-ci maddəsinin 4-cü bəndində nəzərdə tutulmuşdur.\nBununla belə nəticəyə gəlmək olar ki, mülkiyyət hüququnun tanınması son dərəcə mühüm əhəmiyyətli hüquqi nəticələrə səbəb olan mülkiyyət hüququnun müdafiəsi üsuludur. Məhz mülkiyyətçinin müəyyən əmlaka mülkiyyət hüququnun tanınması bu hüququn pozulmasının və mübahisə edilməsinin qarşısını alır. Azərbaycan Respublikası Konstitusiyasının 13-cü maddəsinə əsasən Azərbaycan Respublikasında mülkiyyət toxunulmazdır və dövlət tərəfindən müdafiə olunur.\n1.Sabir Allahverdiyev, “Azərbaycan Respuplikasının Mülki Hüququ”, I cild, I kitab ümumi hissə. Dərslik, Digesta–2003.\n2. Ziyafət Əsgərov, “Azərbaycan Respublikasının konstitusiyası və hüququn əsasları”, Bakı 2006.\n3. Sabir Allahverdiyev, “Azərbaycan Respublikasının Mülki hüququ” II cild (Dərslik), Digesta–2001


Vaşinqtonda Azərbaycanla əməkdaşlığın inkişafı məsələləri müzakirə olunur\nSiyasət 30 Mart 2006 10:04 (UTC+04:00)\nAzərbaycanın xarici işlər nazirinin müavini Araz Əzimovun Vaşinqtona səfəri çərçivəsində ABŞ-la Azərbaycan arasında təhlükəsizlik üzrə dialoqun inkişafı məsələləri ilə bağlı danışıqlar keçirilib. Trend in ANS telekanalına istinadən verilən məlumata görə, bu barədə Azərbaycanın ABŞ-dakı səfirliyinin siyasi məsələlər üzrə müşaviri Tahir Kərimov məlumat verib.\nAzərbaycan diplomatının sözlərinə görə, bu cür danışıqlar hər il aparılır və Azərbaycanın XİN rəhbərinin müavininin səfəri çərçivəsində Pentaqonun, Dövlət Departamentinin nümayəndələri və eləcə də ABŞ milli təhlükəsizlik Şurasının nümayəndələri ilə danışıqlar aparılır.\n"Ümumi məsələlər var idi. O cümlədən, Azərbaycanın energetika təhlükəsizliyi, Bakı ilə AB arasında qarşılıqlı münasibətlər, GUAM təşkilatı çərçivəsində əməkdaşlıq, Azərbaycan-Amerika əlaqələrinin hərbi sahədə genişləndirilməsi, təhlükəsizlik sahəsində qarşılıqlı anlaşmanın genişlənməsi istiqamətində əməkdaşlığın genişləndirilməsi yolları üzrə fikir mübadiləsi aparılıb",- deyə T.Kərimov bildirib.\nEləcə də, ATƏT-in Minsk Qrupunun həmsədri Stiven Mənnlə görüş, Azərbaycan XİN rəhbəri müavinin ABŞ Mərkəzi beynəlxalq tədqiqatlar mərkəzində çıxışı da gözlənilir.


Xəzərdə neftçi itkin düşüb — Yenilənib\nXəzərdə neftçi itkin düşüb - Yenilənib\n"Qafqazinfo" APA-ya istinadən xəbər verir ki, ötən gün “Abşeronneft” NQÇİ-nin 1100 saylı stasionar dəniz özülündə neft və qaz hasilatı üzrə operator işləyən Kazımov Elşən Səfiyar oğlunun növbənin sonunda - saat 19:00 radələrində iş yoldaşları tərəfindən özüldə olmadığı müəyyən edilib.\n“Kazımov Elşən axırıncı dəfə həmin gün saat 15:40 radələrində neftqazçıxarma ustası Vidadi Əliyevə 1110 və 1111 saylı quyularda ölçmə işlərinin aparıldığı barədə məlumat verib. Sonradan onun çəkmələri qaldığı evciyin qarşısında, mobil telefonu stolunun üstündə, gödəkcəsi isə həmin yerin məhəccərində asılmış vəziyyətdə tapılıb. İşçinin meydançada axtarışı aparılıb, lakin onu tapmaq mümkün olmayıb. Onun itkin düşməsi haqqında rəhbərliyə məlumat verilib, gəmilər və dalğıclar vasitəsilə ətraf ərazidə dənizdə axtarış işləri aparılıb. Hazırda helikopter, gəmilər və dalğıclar axtarış işlərini davam etdirir”, - deyə “Azneft” İB-nin məlumatında qeyd edilir.\nFövqəladə Hallar Nazirliyi də nefçi ilə bağlı məlumat yayıb. Bildirilir ki, "112" qaynar telefon xəttinə SOCAR-ın “Azneft” İstehsalat Birliyinin "Abşeronneft" NQÇİ-nin stasionar dəniz özülündə operator vəzifəsində işləyən, 1975-ci il təvəllüdlü Kazımov Elşən Səfiyar oğlunun 09.08.2020-ci il tarixində növbədə olan zaman itkin düşməsi barədə məlumat daxil olub. Fövqəladə Hallar Nazirliyinin Aviasiya dəstəsinin helikopteri göyərtəsində Xüsusi Riskli Xilasetmə Xidmətinin xilasedici-desant dəstəsi ilə axtarışlara cəlb olunub.


AİF tenderler kecirir - Azadliq Xeber\nAİF tenderler kecirir\n28 Fevral, 2017 14:54 xeber – “Azərbaycan İpoteka Fondu” ASC (AİF) mebel avadanlıqlarının (lot-1) və arxiv dolablarının (lot-2) satın alınması ilə bağlı açıq tender elan edib.“Report” AİF-ə istinadən xəbər verir ki, hər lot üzrə iştirak haqqı 50 manatdır. İddiaçılar ilkin sənədləri martın 13-nə qədər, tender təklifləri isə martın 30-na qədər Fondun inzibati binasının yerləşdiyi Bakı şəhəri, Nəsimi rayonu, Bül-bül prospekti 40 ünvanına təqdim etməlidirlər. Təkliflərə martın 31-də, saat 15:00-da qeyd olunan ünvanda baxılacaq. Bundan başqa, AİF “Elektron hökumət” portalında “Elektron ipoteka” sisteminin yaradılması və tətbiq edilməsi ilə bağlı mal və xidmətlərin satın alınmasına dair açıq tender keçirir. Bu tenderdə iştirak haqqı isə 500 manatdır. İlkin sənədlərmartın 27-nə qədər, tender təklifi və onun dəyərinin 1%-i qədər bank təminatı isə aprelin 5-nə qədər Fondun inzibati binasında qəbul edilir. Təkliflərə aprelin 6-da, saat 15:00-da baxılacaq.


Sosial mediada yayılan video izlənmə rekordları qırmağa davam edir.\nAmerikada bir kişi binanın başında aciz qalan ana ördək və balalarına kömək edib.\nYoldan keçən kişi ana ördəyin yerə düşdüyünü görüb yuxarı baxıb və bala ördəklərin özünü atmağa hazırlaşdığını görüb. 11 ördək balasını bir-bir tutaraq yerə qoyan bu adamı bütün dünya mediası axtarır.\n3 metrə yaxın məsafədən xilas edilən ördək balaları analarının arxasınca maşın yolunu keçərək gölə gediblər. Maraqlı görüntüləri ətrafdakı insanlar lentə alıb.\nHadisə Baxılıb: 1596 Tarix: 13 sentyabr 2017


Semalt effektiv bir Web çıxarış Toolunu təqdim edir\nİnsanlar onsuz da web çəkilməsinin əhəmiyyətindən xəbərdardırlar, ,\nbunun üçün böyük bir ehtiyac var. Tələblər üzrə pul köçürmələri təklifi ilə, çoxsaylı veb-kazma proqramları hazırlanmışdır. Onların bəziləri bir cəfəngiyatdır, ya da digərləri.\nƏslində, bəzi şirkətlər işlərinə uyğun olan bir şeyə rast gəlmədən bir neçə ərizə verməyə məcbur olmuşlar. Burada sizin üçün bir tövsiyədir. Veb səhifə İstehsalçıdan istifadə edin 9. 62, istifadə üçün asandır veb səhifəsi proqram.\nWebsite Extractor ilə 9. 62, bütün bir veb saytını yükləmək və yerli sabit diskdə bütün məzmunu saxlamaq olduqca asandır. Yüklənmiş saytlar artıq özləri ilə saxlanıldıqları üçün istifadə oluna bilər və yenidən istifadə edilə bilər. Proqramın digər cəlbedici xüsusiyyətləri aşağıda müzakirə edilmişdir.\nBir anda 100 yüzə qədər səhifəni silmək bacarığı\nBu aləti dayandıran bir şey onun məhsuldarlığıdır. Bir əməliyyatda yüzə qədər veb səhifəyə, şəkillərə, qrafiklərə və digər məlumat elementlərinə qədər yükləyə bilərsiniz. Eyni zamanda birdən çox veb səhifədən faylları yükləmək imkanı da var. Yalnız bütün hədəf URLlərin siyahısını yazmalısınız.\nBəzən hədəf web səhifələrindən yalnız müəyyən məzmuna ehtiyacınız ola bilər. Bu alət yalnız veb səhifələrdən istənilən məzmunu süzgəcə verə biləcəyi üçün sizə kömək edəcəkdir. Başqa sözlə, Web Extractor 9. 62 də yüksək dəqiqlik səviyyəsini təqdim edir.\n30 gün sınaq müddəti\nƏlbəttə, bir neçə gündən sonra onu sınamağa icazə verilir,. Buna görə 30 günlük sınaq müddəti ilə gəlir. Satın aldığınız müddətdən sonra 30 gündən sonra cavab verməyəcəkdir.\nWindows əməliyyat sisteminin bir neçə versiyası ilə işləyir. Windows Vista, 2003, 95, XP, Me, 2000, NT və Windows 98-ni dəstəkləyir.\nKiçik ölçüsü Onun ölçüsü yalnız 662. 62KB. Hətta 1 MB qədər deyil. Beləliklə, sabit diskinizdə yalnız az sayda saxlama sahəsi olacaq. İnsanlar indi saxlama qurğusundan ədalətlə istifadə etdiyindən bu, çox vacibdir. Onlar kiçik tətbiqlər üstünlük verirlər. Bu proqramın üstünlüyü üçün başqa bir səbəbdir. Online texniki dəstək Onu istifadə edərkən, bəzi çətinliklərlə üzləşə bilərsiniz. Proqram 24/7 onlayn texniki dəstəyi ilə gəlir. Hər zaman hər hansı bir zaman və hər hansı bir texniki dəstək qrupundan yardım ala bilərsiniz.\n100-dən çox məlumat elementini bir anda silə bilər\nÖlçüdə kiçikdir (662.\nWindows 98, NT, 2000, Me, XP, 95, 2003 və Windows Vista\nTexniki texniki dəstəyi var\nonun hissini almaq üçün sınaq müddəti faydalanmaq? Tamamilə pulsuzdir və sınaq müddətindən sonra onu satın almaq üçün heç bir şəkildə borcunuz yoxdur. Başqa sözlə, bunu sınadığınız üçün heç bir şey yoxdur Source .


Yeni doğulan uşaqlarda serebral iflici - Səbəblər - xanimlar ucun qadin xeberleri\nMilli.Az medicina.az-a istinadən bildirir ki, müasir dövrdə doğulan hər 1000 uşaqdan 8-10-u bu xəstəlikdən əziyyət çəkir. Baş beynin zədələnməsi nəticəsində əmələ gələn uşaq serebral iflici döllərdə, yeni doğulan uşaqlarda, yaxud uşaqların ilk aylarında ortaya çıxır. İflic xəstəliyi zamanı müxtəlif hərəki pozğunluqlar, piramid yolların (hərəkət sistemi), qabığaltı düyünlərin, beyincik və beyin sütununun patologiyası əmələ gəlir. Xəstəlikdən əziyyət çəkənlərin çoxunda epileptik tutmalar, nitq qüsuru olur. Psixi pozulmalar müxtəlif şəkildə - yüngül geridə qalmadan imbesil (əqli zəifliyin növü) dərəcəsinə qədər çata bilir.\nXəbərlər Baxılıb: 802 Tarix: 02 noyabr 2019\nsonxeber.az sonxeberler.az reseptler hamilelikde qidalanma adlarin menasi qutab xemiri ayaq dirnaqlarina qulluq reseptlər meshurlar haqqinda kosmetika novruz haqisdalari masin


Türk Dünyası Transplantoloqları Cəmiyyətinin üçüncü konqresində Azərbaycan da təmsil olunur » davam.az - BÜTÖV AZƏRBAYCAN ADINA!\n12.10.2019 [10:01] - Xəbərlər, Türk dünyası-Turan\nDaşkənddə Türk Dünyası Transplantoloqları Cəmiyyətinin üçüncü konqresi keçirilib.\nTədbirdə türk dünyası ilə yanaşı, Avropa və Asiya ölkələrindən gələn 120 tanınmış mütəxəssis iştirak edib.\nÖlkəmizi bu tədbirdə Azərbaycan Səhiyyə Nazirliyinin baş nefroloqu, akademik M.C. Cavadzadə adına Respublika Uroloji Xəstəxanasının şöbə müdiri Fariz Babayevin rəhbərliyi ilə 10 həkimdən ibarət nümayəndə heyəti təmsil edib.\nTədbirdə deyilib ki, müasir tibdə transplantologiya, yəni orqan köçürülməsi insan sağlamlığında ağır fəsadlar yaradan xəstəliklərin müalicəsi üçün böyük imkanlar yaradır. Dünyada hər il 136 min xəstəyə orqan köçürülür.\nFariz Babayev konqresdə Azərbaycanda böyrək çatışmazlığı və ondan irəli gələn böyrək transplantologiyasının problemləri ilə bağlı çıxış edib. O öz çıxışında deyib ki, Azərbaycanda böyrək çatışmazlığı problemi ilə bağlı Dövlət Proqramı qəbul edilib. Bu proqrama uyğun olaraq Bakıda və regionlarda dializ mərkəzlərinin yaradılmasına başlanılıb və dializə ehtiyacı olan xəstələrin hamısı dövlət hesabına pulsuz müalicə alırlar.


“COVID-19” pasportu olmadığı üçün toylara buraxılmadılar\n23:01 25 Sentyabr 2021\n11:06 24.08.2021 Qısa URL\nBAKI, 24 avqust — Sputnik. Bazar ertəsi, avqustun 23-də Daxili İşlər Nazirliyinin, Qida Təhlükəsizliyi Agentliyinin və İqtisadiyyat Nazirliyi yanında Dövlət Vergi Xidmətinin nümayəndələri Bakı şəhərində və respublika ərazisində 11 toy şənliyinin monitorinqini həyata keçirib. DİN-dən Sputnik Azərbaycan-a verilən məlumata görə, monitorinq 8 şadlıq sarayında, 3 şəxsi həyətyanı sahədə keçirilən şənlikləri əhatə edib.\nMonitorinqlər nəticəsində toy şənliklərinin keçirilməsində xüsusi karantin rejimi qaydalarını pozduqlarına görə 4 nəfər İnzibati Xətalar Məcəlləsinin 211-ci (Epidemiya əleyhinə rejimin, sanitariya-gigiyena və karantin rejimlərinin pozulması) maddəsinə əsasən cərimə olunub, 66 nəfər “COVID-19” pasportu olmadığına görə şənliyə buraxılmayıb.\nQeyd edək ki, iyunun 1-dən 20 avqust tarixinədək 4865 toyun monitorinqi keçirilib. Monitorinqlər zamanı vəziyyət o qədər də ürəkaçan olmayıb. Müəyyən sahibkarlıq subyektləri və vətəndaşlar normaları pozublar. Bu dövrdə 38 nəfər həbs edilib. 2366 nəfərə inzibati tənbeh tətbiq edilib. 27 nəfər barəsində materiallar məhkəməyə göndərilib. 31 nəfər barəsində cinayət işi başlanılıb.\nBu müddətdə restoran, ictimai iaşə obyektlərində 46 min 899 nəfər COVID-19 pasportu olmadan məclisdə iştirak etmək istəyib, lakin monitorinq qrupu tərəfindən aşkarlanaraq məclislərə buraxılmayıb. Onların arasında potensial COVID-19 xəstələri də olub.\nToy günü qapı arxasında qalanların sayı açıqlandı\ntoy, COVID-19, COVID-19 pasportu


ABŞ səfirliyi "AccessBank"ın layihəsini dəstəkləməyə davam edir (FOTO)\n8 Dekabr 2018 04:32 (UTC+04:00)\nAccessBank-ın Azərbaycan Dövlət İqtisad Universiteti (UNEC) ilə birgə reallaşdırdığı "UNEC Business Conversation Club" layihəsinin növbəti sessiyası bankın Təlim mərkəzində keçirilib.\nBankdan Trend-ə verilən məlumata görə, ingilis dilinin biznes istiqamətinin tədrisini nəzərdə tutan layihənin budəfəki qonağı ABŞ-ın Azərbaycandakı səfirliyinin İqtisadi bölməsinin rəhbəri Castin Berq (Justin Berg) olub.\nQonaq tələbələr qarşısında təqdimatla çıxış edib. O, qlobal iqtisadiyyatdakı tendensiyalardan, Azərbaycanla ABŞ arasında mövcud olan iqtisadi əlaqələrdən, Amerika birjalarının spesifikasından danışıb.\nOnun sözlərinə görə, istənilən ölkə tərəfindən edilən ən doğru investisiya insan kapitalına yatırımdır: "Hesab edirəm ki, "UNEC Business English Conversation Club" layihəsi məhz bu cür yatırımın gözəl nümunəsidir. Başqa sözlə, AccessBank düzgün yoldadır".\nQeyd edək ki, C.Berqin təqdimatı iştirakçıların yüksək aktivliyinə səbəb oldu. İqtisadi sahədə təhsil alan tələbələr təcrübəli diplomatdan öz sahələrinə dair onları maraqlandıran sualların cavabını aldı.\nXatırladaq ki, bundan öncə ABŞ səfirliyinin digər əməkdaşı - İctimaiyyətlə əlaqələr şöbəsinin rəhbəri Mişel Petersen (Michele Petersen) layihənin qonağı olub.\nCəmiyyət 22 Oktyabr 19:42\nUNEC-də Dövlət Müstəqilliyi Günü qeyd olunub (FOTO)\nCəmiyyət 18 Oktyabr 15:32\nİqtisadiyyat 18 Oktyabr 13:11\nİqtisadiyyat 16 Oktyabr 10:48


İntihar edən gənc şairin ölüm səbəbi bilindi… - Özəl\nAzərbaycan Dövlət Pedaqoji Universitetinin İctimaiyyətlə əlaqələr şöbəsinin müdiri Mənsur İbrahimli universitetin tələbəsi olmuş Məlik Cahangirovun intiharı ilə bağlı Publika.az-a açıqlama verib.\nO bildirib ki, Məlik Cahangirovun ötən ilin sentyabr ayından bu vaxta qədər universitetlə əlaqəsi olmayıb:\n“Dünən müxtəlif internet media resurslarında özünü dənizə ataraq intihar etmiş 23 yaşlı Məlik Nizaməddin oğlu Cahangirovla bağlı məlumat yayılıb. Həmin məlumatda Məlik Cahangirovun Azərbaycan Dövlət Pedaqoji Universitetinin (ADPU) tələbəsi olduğu qeyd edilir.\nBununla əlaqədar bildiririk ki, 1995-ci il təvəllüdlü Məlik Cahangirov 2013-2014-cü tədris ilində ADPU-nun Tarix və coğrafiya fakültəsinin “Coğrafiya müəllimliyi” ixtisasına qəbul edilib. 2016-2017-ci tədris ilində IV tədris ilinin 401-ci qrupunun tələbəsi olub. 2 fəndən akademik borcu olduğuna görə 22 dekabr 2017-ci il tarixli 2/223 saylı əmrlə ADPU-dan xaric edilib. Qeyd etməyi məqsədəuyğun sayırıq ki, Məlik Cahangirovun ötən ilin sentyabr ayından bu yana ADPU ilə heç bir əlaqəsi olmayıb. Biz bu faciəli hadisədən dərin kədər hissi keçirdiyimizi bildirir, mərhumun ailəsinə və yaxınlarına Allahdan səbir diləyirik! Allah rəhmət etsin!”


6 Aprel 2015 02:14 (UTC+04:00)\nAzərbaycan Mətbuat Şurasının Daxili İşlər Nazirliyi ilə birgə yaratdığı monitorinq qrupu bu gün müxalifətin «İnşaatçılar» metrostansiyasının yaxınlığındakı «Məhsul» stadionunda keçirdiyi mitinqdə jurnalistlərin peşə vəzifələrini yerinə yetirmələri ilə bağlı monitorinq aparıb.\nMətbuat Şurasının mətbuat xidmətindən Publika.az-a verilən məlumata görə, aksiyada bununla bağlı hər hansı problem qeydə alınmayıb. Kütləvi informasiya vasitələrinin təmsilçilərindən qrupun üzvlərinə hansı müraciət edilməyib.\nAzərbaycan Mətbuat Şurasının monitorinq qrupunun üzvləri mitinqi işlıqlandıran jurnalistlərin əsasən üzərində «PRESS» yazılmış xüsusi gödəkçələrdə olduqlarını qeydə alıb. Bununla belə mövcud peşə tələbinə əməl etməyən jurnalistlər də olub.


Şəxsiyyəti qorumaq mübarizəsi | uğur psixologiyası | Kayzen\nGün kimi aydın olan həqiqətlərə qarşı gözlərimizi yumsaq da, onlar yox olmurlar. Problemlərin üstündə kürt oturmaq onları aradan qaldırmır, əksinə verdiyimiz istilik problemlər üçün körük rolunu oynayır. Xalçanın üstündəki toz-torpağı silib altına yığmaqla iş qurtarmır, sadəcə müəyyən müddətə gecikdirilir və bu mənada işimizi daha da artırmış və çətinləşdirmiş oluruq. “Görməsinlər, eşitməsinlər, danışmasınlar” – sanki müdir işçinin maddi imkanını təmin etməklə ondan mənəvi imkanlar sahəsində pəhriz tutmasını istəyir. Bəli, bu, işçi qarşısında qoyulmuş həqiqəti inkar, özünü inkar, şəxsiyyətini inkar tələbidir. Əsl mübarizə də elə bu an başlayır: ev-eşiyi, arvad-uşağı fikirləşərək meymun roluna girmək, yoxsa şəxsiyyət olduğunu yada salaraq yenidən dirilmək. E. Kamminqs bu barədə belə deyir: “Hər vəchlə səni digərləri ilə eyniləşdirməyə çalışan bu dünyada ən çətin mübarizə özünü qorumaq, özün olaraq qalmaqdır. Bu mübarizəyə girişmisənsə, artıq heç vaxt döyüş meydanından çıxa bilməyəcəksən!”\n“Ayaq üstə dayananın ətrafında gəzərlər, yerdə uzananın isə üstünə çıxarlar” sözləri ilə bu əsrin insanlarına səslənən Konfutsi hamını minnətdən hörmət-izzətə dəvət edir. Hörmətli olmaq çox çətindir. Minnətli olmaq isə əksinə çox asandır, yalnız gərək şəxsiyyətindən imtina edəsən. “Şəxsiyyəti qorumaq” mübarizəsinə girmiş döyüşçü qarşısına çıxacaq acı sürprizlərə hazır olmalıdır.


Prezidentin mükafatlandırdığı 21 yaşlı gənc: “Evdə oturmuşdum, zəng gəldi ki ...” – MÜSAHİBƏ - FOTOLAR » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nXəbər verdiyimiz kimi, Prezident İlham Əliyev 2 fevral Gənclər günü münasibətilə 6 gənci mükafatlandırıb.\nBu gənclərdən biri də Bakı Musiqi Akademiyasının 4-cü kurs tələbəsi Emil Bağırovdur.\nEmil mükafatı alandan sonra AZXEBER.COM-a geniş müsahibə verib. Həmin müsahibəni təqdim edirik:\n-\tEmil, ilk olaraq özün haqda oxuculara məlumat verərdin...\n- Mən 1995-ci il iyun ayının 4-də Bakıda anadan olmuşam. İlk təhsilimi Türkiyədə başlamışam. Klarnet üzrə ilk müəllimim atam olub. Sonra Bakıya gəlməli oldum, təhsilimi burda davam etdirdim. Hazırda Bakı Musiqi Akademiyasının 4-cü kurs tələbəsiyəm, 21 yaşım var.\n-\tMusiqiyə marağın nə vaxtdan formalaşıb?\n-\tMusiqiyə marağım ailəmin sayəsində formalaşıb. Atam Oktay Bağırov klarnet ifaçısıdır. Azərbaycanın görkəmli musiqiçiləri olan Niyazi, Rauf Abdullayev ilə birgə çalışıb. 1992-ci ildə atama Türkiyə Orkestrından təklif gəldi və atam Türkiyəyə getməli oldu. Artıq o vaxtdan musiqi məni özünə çəkməyi bacarmışdı və mən də klarnet ifaçısı olmaq haqda qərar vermişdim.\n-\tAzərbaycan və Türkiyə musiqisi arasında hansı oxşar və fərqli cəhətlər var?\n-\tTürkiyənin ən böyük üstünlüyü ondan ibarətdir ki, Türkiyədən Avropaya getmək və orada tanınmaq daha asandır. Çünki dünyaşöhrətli musiqiçi və müğənnilər Türkiyəyə tez-tez gəlirlər, onlarla əlaqə qurmaq asandır. Türkiyədə konsertlər daha asan başa gəlir, bizdə isə yox. Onu da qeyd edim ki, Türkiyədə musiqiçi nə qədər çox olsa da, orda tanınmaq və məşhur olmaq çətin deyil. Ən çətini bunun mexanizmini tapmaqdır.\n-\tİfasını bəyəndiyiniz klarnet ifaçısı var?\n-\tMənim müəllimim Şükür Səmədovdur və mənim gələcək yolumu seçmək üçün ən yaxşı nümunə məhz odur. Hazırda da Azərbaycan Dövlət Filarmoniyasında müəllimimlə yan-yana işləyirəm və buna görə fəxr edirəm. Mən etnik musiqi ilə daha çox maraqlanıram. Ən böyük arzum Azərbaycan musiqisində ad qoymaqdır. Hüsnü Şənləndirici Türkiyə şou-biznesində öz çəkisi olan klarnet ifaçısıdır. Azərbaycanın niyə bir "Hüsnüsü” olmasın?\n-\tAzərbaycanda musiqiçilər toya getmədən dolana bilirlər?\n-\tTəəssüflər olsun ki, yox. Bu biz musiqiçilərin yaralı yeridir. Reallıq budur ki, bu gün musiqiçinin solo olaraq tanınması çətindir.Bəs bu nədən irəli gəlir? -\tBu reallıqdır. Bu gün gərək hər hansı bir müğənninin yanında ifa edəsən, yada hər hansı bir orkestrda. Mən bunu bəyənmirəm və solo olaraq ad qoymaq istəyirəm. İnşALLAH istəyimə nail olaram.\n-\tAzərbaycanda eyni səhnəni paylaşaraq maraqlı improvizə etmək istədiyin müğənni var?\n-\tBəli istədiyim adamlar var. Ramal, Çinarə, Mərdan və digər dostlarımla eyni səhnəni paylaşmaq istəyirəm.\n-\tGənclər günü Prezident mükafatına layiq görüldün. Bunu gözləyirdin?\n-\tSözün düzünü desəm, bu mükafatı alacağıma inanmırdım. Çünki ölkə gəncləri arasında bu mükafatı almaq çətindir və bu ada layiq olanlar çoxdur. Onu da deyim ki, evdə oturmuşdum, birdən nazirlikdən zəng gəldi və mükafat aldığımı dedilər. Bir gənc kimi mən də çox sevindim. Mükafatı almağımda müəllimim Şükür Səmədovun da əməyi çoxdur. Bu bir daha onu sübut etdi ki, ölkəmizi xarici ölkələrdə layiqincə təmsil etmişəm. Bir daha sizin sayt vasitəsilə mənə bu ada layiq görənlərə təşəkkür edirəm.\n-\tMükafatı alandan sonra kimlər təbrik etdi səni?\n-\tTəbrik edən adamlar təxmin etdiyim kimi ətrafımda olan insanlar, dostlarım oldu.\n- Prezidentin ehtiyat fondundan sənin üçün ayrılan 10 min manatı nə edəcəksən?\n-\tBu pulun bir qismi ilə klarnetlərimi təzələyəcəm, yenilərini alacam. Ən əsası isə öz studiyamı yaradacam. Azərbaycan musiqisində öz izimi qoyacam və mən inanıram ki, əsl musiqini dinləmək arzusunda olan təbəqə var. Bir daha qeyd edirəm ki, bu pulu sənətimə, yaradıcılığıma ayıracam.\n-\tBir az da şəxsi həyatın haqda danışaq. Subaysan yəqin...\n-\tŞəxsi həyatda biz musiqiçilər inandırıcı olmuruq. Mənim sevgilim, mənim klarnetimdir. Başqa heç kim yoxdur həyatımda.\n-\tSəncə niyə musiqiçilərin şəxsi həyatı uğursuz olur?\n-\tÇox təəsüsüf ki, bu həqiqətdir. Çünki musiqiçini anlamaq, ona ayaq uydurmaq çətindir. Onların həyatı adi insan həyatından fərqlənir. Onlar daha çox dəstək tələb edirlər, bunu da görməyəndə ailə uğursuz alınır.\n-\tAilə quracağın qadının musiqiçi olmasını istəyirsən?\n-\tNiyə də olmasın. Musiqiçi olub, mənə bəstələrim zamanı kömək etməsini istəyərəm\n-\tTəhsilini xaricdə davam etdirmək istəyirsən?\n-\tBu haqda düşünmürəm, çünki burda təhsil çox gözəl səviyyədədir. Mən istəmirəm gedib başqa bir ölkənin mədəniyyətinə töhfə verim. Çünki mən bunu öz mədəniyyətimiz üçün edə bilərəm. Və mən inaıram ki, bunu edə biləcəm.\nDaşınmaz əmlakın icbari sığortası ilə bağlı bilinməyənlər


25 Yanvar 13:57 | 1 265\nBelə bir söz var, deyərlər ki, ən böyük mədəniyyətlər böyük müharibələrdən sonra yaranır. Düşünürəm ki, sadəcə mədəniyyətlər yox, ən böyük əlaqələr və əməkdaşlıqlar da böyük müharibələrdən sonra yaranır. Xatırlayırsınızsa, müharibənin ən qaynar fazası idi, cənab Prezident dedi ki, müharibə bitəcək, sonra hamı əməkdaşlıq üçün bizə müraciət edəcək. Əslində bu qalib və müzəffər ordunun Ali Baş Komandanının düşmənə yardım etməyə meyilli ölkələrə ciddi xəbərdarlığı idi. Bu gün müharibə bitib. Biz regionda yeni reallıqlar yaratmaqla yeni əməkdaşlıqlarda diqtə edən tərəfik. Yalnız neft - qaz ixrac edən dövlət kimi deyil, tranzit yollara nəzarət edən, ordu quruculuğu sahəsində ciddi təcrübəsi olan, Avropanın enerji təminatını həyata keçirən bir dövlət kimi dünya xalqlarının etimadını qazanmışıq.\n21 yanvar 2021-ci il tarixdə Azərbaycan və Türkmənistan Respublikaları arasında imzalanmış "Dostluq" yatağının işlənməsi üzrə memorandum həm ölkəmizin, həm də regionun tarixində böyük hadisədir. Məsələnin bir neçə aspekti vardır. İlk olaraq məsələyə milli - mənəvi nöqteyi nəzərdən baxmağı təklif edirəm. İmzalama mərasiminin açılışında hər iki dövlət başçısının öz ana dilində salamlaşmasını yadınıza salmaq istərdim. Eyni söykökünə sahib olan iki dövlət başçısı heç bir tərcüməçi olmadan bir-birilərini yaxşı anlamaqdadırlar. Azərbaycan indi Türkiyə ilə bütün türk dünyası arasında mənəvi, siyasi və iqtisadi körpü rolunu oynamaqdadır. Türklərin Ata yurdu olan Orta Asiya ilə Kiçik Asiya arasında Qafqaz regionu artıq çox böyük əhəmiyyətə malikdir. Türkiyədən Naxçıvana, Zəngəzura, Qarabağa, Bakıya və Xəzər dənizi vasitəsi ilə bütün Orta Asiyaya, Çinə açılan yollar yalnız iqtisadi birliyimizi deyil, söykökü birliyimizi də özündə ehtiva etməkdədir. Aralıq dənizindən Böyük Çin səddinə qədər harada türk dilli xalqlar yaşayırsa, artıq o əraziyə gedən yollar ölkəmizdən keçəcəkdir. Bu hər bir türkün ürəyində bəslədiyi böyük Turanın reallaşmasıdır. Bu həm milli, həm etnik, həm də dini birliyimizin coğrafi olaraq ifadəsidir. Qardaş Türkiyə üçün də türk-islam birliyinin əsasında bu coğrafi amil dayanmaqdadır. “Dostluq” yatağının işlənməsinə dair memorandum Turan birliyinin töhfələrindəndir.\nXəzər dənizinin dövlətimizin Türkmənistanla sərhəddində yerləşən bizim tərəfimizdən “Kəpəz”, onlar tərəfindən isə “Sərdar” adlandırılan indiki “Dostluq” yatağı 1989-cu ildə Azərbaycan neftçiləri tərəfindən kəşf edilmişdir. Hesablamalara görə yatağın 50 milyon ton neft, 30 milyard kub qaz rezervi vardır. Bunlar çox ciddi rəqəmlərdir. Məhz ehtiyatların bu qədər böyük həcmli olması Sovetlər birliyi dağıldıqdan sonra Xəzər dənizinin statusunun müəyyən edilməsində ciddi problemlər yaradırdı. Bu iqtisadi amil Azərbaycanla Türkmənistan arasında siyasi münasibətlərə də mənfi təsir etməkdə idi. Xəzər dənizinin statusu məsələsi və hövzə dövlətlərin onun mineral sərvətlərindən istifadə etməsi ilə bağlı bugün artıq heç bir mübahisəli amil qalmamışdır. Lakin nəzərə alsaq ki, 1994-cü ildə əsası Ulu Öndər Heydər Əliyev tərəfindən qoyulan və cənab Prezident İlham Əliyevin birbaşa iştirakı ilə həyata keçirilən neft strategiyamız olmasa idi, biz bu uğurlara nail ola bilməzdik. İqtisadi problem dənizdə qonşu olan iki qardaş xalq arasında siyasi konfliktlərə gətirib çıxara bilərdi. Lakin biz 2018-ci ildə “Xəzər dənizinin hüquqi statusu haqqında” konvensiyanın imzalanması və artıq cari memorandumla birlikdə bütün siyasi, iqtisadi təhlükələri Xəzər dənizi hövzəsində zərərsizləşdirmiş olduq.\nAzərbaycan öz qazının Avropaya “Tap”, “Tanap” vasitəsi ilə çıxarılmasını təmin etmişdir. Əlbəttə, indi regionda olan bütün neft-qaz ixrac edən dövlətlər Azərbaycanın milyardlarla dollar və siyasi iradə hesabına inşa etdirdiyi bu ixrac boru kəmərləri vasitəsi ilə öz qazını Avropaya göndərməkdə maraqlıdır. Regionda Ermənistan – Azərbaycan Dağlıq Qarabağ konfliktinin bitməsi və ilıq siyasi mühit yaradılması əlbəttə, bizimlə əməkdaşlıq etmək istəyən, bizim layihələrə qoşulmaq arzusunda olan dövlətlərin sayını artırmaqdadır. Yalnız enerji layihələri deyil, indi ən az enerji layihələri qədər böyük əhəmiyyətə malik nəqliyyat layihələri də vardır ki, ölkəmizin və qonşularımızın böyük mənfəət əldə etməsinə səbəb olacaqdır. İndi artıq Çindən gələn bütün malların Azərbaycan Respublikası ərazisindən Zəngəzur vasitəsi ilə Türkiyəyə çıxışı təmin olunacaqdır. Bu ən qısa və ən rentabelli yol hesab olunur. Türkmənistan da bu nəqliyyat yollarının bir hissəsinə çevirilməkdə maraqlıdır.\nCənab Prezidentin regionda yeni reallıqların fövqündə sülhün və əməkdaşlığın banisi kimi irəli sürdüyü və həyata keçirilən hər bir layihə eyni zamanda da təhlükəsizliyimizi qarantlaşdıran amillərdəndir. Vətən müharibəsi dövründə Ermənistanın ölkəmizdən keçən beynəlxalq layihələrə yönəlmiş sərsəm və təcavüzkar açıqlamaları xarici partnyorlarımız tərəfindən ciddi reaksiya ilə qarşılanmışdır. Ermənistan heç bir boru xəttinə zərər yetirə bilməmişdir. Bu birmənalıdır. Mən onu da xatırlayıram ki, müharibə vaxtı cənab Prezident Rusiyadan qalxan silahla dolu hərbi yük təyyarələrinin Türkmənistan üzərindən İrana, oradan da Ermənistana getdiyini xüsusi qeyd etmişdir. Hesab edirəm ki, “Dostluq” yatağı bu kimi amilləri də aradan birdəfəlik qaldıracaqdır. Biz öz soykökü ortaq olan qardaşlarımızla ancaq əməkdaşlıq və qarşılıqlı mənfəət əldə etmək haqqında məsələləri müzakirə edəcəyik. Bu kimi əməkdaşlıqlar ölkəmizin regionda və dünyada siyasi varlığını gücləndirməklə təhlükəsizliyini təmin edəcəkdir.\n"Dostluq" yatağının işlənməsi üzrə memorandum eyni zamanda Xəzər dənizinin dibi ilə kabellərin çəkilməsinə və strateji informativ resursların Azəbaycanın əlində cəmləşməsinə xidmət edən növbəti uğurun əldə olunması deməkdir. Müasir dövrün ən vacib “silahı” elə informasiyanın özüdür. Azərbaycan regionda belə bir strateji mövqeyə malik olmaqla gücünü, qüdrətini daha da şaxələndirəcəkdir. Azərbaycanı bir dünya brendinə çevirən, sözümüzü imzamız qədər etibarlı edən və bizi dünyanın ən hörmət edilən dövlətləri sırasına yüksəldən cənab Prezident İlham Əliyevin bu memorandumun imzalanmasında da müstəsna xidmətləri vardır.


ATV-nin məşhur aparıcısı Vüsalə Kərimova avtomobilinin qarşısında foto çəkdirib.\nBiG.AZ xəbər verir ki, o, izləyicilərlə bölüşdüyü fotoya bu şərhi yazıb:\n"Getməkmi, qalmaqmı? Elə bir zaman gəlir ki, getmək dərman kimi gəlir insana. Amma qalacaqsansa da getməyi çıxarmaq gərək ağlından".\nXəbərlər Baxılıb: 1535 Tarix: 21 may 2018\nATV-dən qovulan Turan həyat yoldaşı və oğlu ilə toyda - FOTO\nAparıcı Turan İbrahimovun ailəsi ilə fotosu yayımlanıb. BİG.AZ xəbər verir ki, foto toy məclislərinin birində çəkilib. Sözügedən fotonu təqdim edirik:\nDadodan boşandığı deyilən Natavana inanılmaz sözlər - FOTO\nDado boşandığı deyilən Natavan Həbibini təbrik edib. xəbər verir ki, o Natavanla fotosunu sosial şəbəkədə paylaşaraq "Ad günün mübarək, həyatım" şərhini yazıb. Fotonu təqdim edirik:\nMüğənni Tacir Şahmalıoğlu "Space" TV-də yayımlanan "Sənətsevər" verilişinin qonağı olub. Axşam.az-ın məlumatına görə, sənətçi hazırda həbsdə olan, bir vaxtlar duet ortağı olduğu Fədayə Laçından danışıb\nÖtən gün müğənni Natavan Həbibi özünə ad günü keçirib. Axşam.az-ın məlumatına görə, şəhər restoranlarından birində birində baş tutan gecəyə şou-biznesin tanınmış simaları yığışıb. Maraqlı anların yaşandığı tədbirin aparıcıs\nSevda heç vaxt bu görünüşdə olmayıb - Video\nStilist Anar Ağakişiyev bu dəfə müğənni Sevda Yahyayevanın görünüşünü dəyişib. Axşam.az-ın məlumatına görə, stilist sənətçinin saçlarını açıq sarı rəngə boyayıb və qaynaq vasitəsilə uzadıb. Sevda və Anar bununla bağlı videon\nMaral Tahirqızından ÜZÜCÜ XƏBƏR - FOTO\nMaral Tahirqızı qəza törədib. -a istinadən xəbər verir ki, hadisə Bakının Babək prospektində baş verib və təhlükəzlik kamerası tərəfindən lentə alınıb. Maral idarə etdiyi avtomobildə sayıqlığı itirib və "Hyundai"y\ngeyimler son xeberler kosmetoloq yaz geyimleri 2020 qadin dunyasi yemək reseptləri hipertoniya xəstəliyi uşaq və təhsil ət yeməkləri xeberler kosmetika zübeyir yavas romatik sekis


2022, 26 May, Cümə axşamı, Bakı vaxtı 06:19\nHəlak olanların ailələri 25 min ABŞ dolları alacaq Polad Bülbüloğlu 18 ildir ki, mədəniyyət naziridir, ancaq heç vaxt ondan bu qədər açıq narazılıq bildirilməmişdi\n70-ci illər, hətta 80-ci illərin sonlarına qədər Polad Bülbüloğlunu Azərbaycanda, o cümlədən keçmiş SSRİ məkanında ifaçı, bəstəkar və nəhayət, SSRİ xalq artisti, Bülbülün oğlu kimi tanıyırdılar. 1988-ci ildə isə Mərkəzi Komitənin birinci katibi Əbdülrəhman Vəzirovun sərəncamı ilə o, Azərbaycanın mədəniyyət naziri təyin edildi. O, indi də nazirdir. 1988-ci ildən bu yana Azərbaycanda siyasi hadisələrin ən qaynar dövründə də Polad Bülbüloğlu öz postunda qaldı.\nSon bir neçə ildə, daha dəqiqi Heydər Əliyevin ölümündən sonra isə Mədəniyyət Nazirliyi və Polad Bülbüloğlunun başı necə deyərlər, qaldadır.\n«Onun mənə etdiyi düşmənin də başına gəlməsin» deyən xalq artisti Lütfiyar İmanov fikirlərinə onu əlavə etdi ki, nazirin göstərişi ilə o, Opera Teatrının səhnəsinə buraxılmır.\nMərhum prezident Heydər Əliyev bir neçə muğam ifaçısı və opera solistlərini – xalq artistləri Arif Babayev, Baba Mahmudoğlu, Zeynəb Xanlarova, o cümlədən Fidan və Xuraman Qasımovalar, Lütfiyar İmanov və Müslüm Maqomayevin Opera Teatrının ömürlük solisti olmalarına dair sərəncam imzalamışdı. Bir neçə ay əvvəlsə nazir Polad Bülbüloğlunun qərarı ilə həmin ifaçılar ömürlük solist statusunu itirdilər.\nQərarda Opera Teatrında qonorar sisteminin tətbiq olunması nəzərdə tutulur. Yəni adıçəkilən ifaçılar o vaxt həmin qonorarı alacaqlar ki, onlar Opera Teatrının səhnəsində çıxış etsinlər. Narazılar dəstəsinə qoşulan bu sənətkarlarınsa umacaqları budur ki, heç olmasa, sənətlərinə və özlərinə hörmət olaraq onlara bu haqda əmrlə yox, şəxsən məlumat veriləydi.\nDaha bir problem SSRİ və Azərbaycanın xalq artisti Rəşid Behbudovun ailəsi ilə nazir Polad Bülbüloğlu arasında yaşanır. Behbudovlar ailəsi iddia edir ki, nazir Rəşid Behbudovun 90 illik yubileyinin keçirilməsinə və onun ev muzeyinin açılmasına problemlər yaradır.\nXalq artisti, Səid Rüstəmov adına Xalq Çalğı Alətləri Orkestrinin rəhbəri Nəriman Əzimov da narazılar sırasındadır. O deyir ki, AzTV-nin balansından çıxarılan və Mədəniyyət Nazirliyinə verilən bu orkestri Polad Bülbüloğlu ləğv etməyi planlaşdırır.\nXalq artisti, kaman ustası Habil Əliyev isə deyir ki, nə qədər ki, Polad Bülbüloğlu Azərbaycanda mədəniyyət naziridir o, bütün konsertlərdə iştirakdan imtina edib.\nBu narazılıqlar sırasına son günlər biri də əlavə olunub. Polad Bülbüloğlunun uşaqlıq dostu, SSRİ və Azərbaycanın xalq artisti Müslüm Maqomayev «o yerdə ki, mədəniyyətin başında Polad Bülbüloğlu durur mən oranın vətəndaşı ola bilmərəm» deyib Azərbaycan vətəndaşlığından imtina edib.\nƏməkdar incəsənət xadimi, uzun illər Türkiyədə çalışan bəstəkar Faiq Sücəddinovu da Azərbaycan mədəniyyətinin zərərçəkən simaları kimi təqdim edirlər. Elə bu təqdimatın izinə düşüb onunla danışmağı da lazım bildik.\nFaiq Sücəddinov hesab edir ki, bu günlər nazir Polad Bülbüloğluna qarşı təzyiqlər çoxaldığına və hətta bəzi məqamda təhqirə keçdiyinə görə bu axına qoşulmaq istəmir.\n«Gün səhər» qəzetinin mədəniyyət yazarı Ramilə Qurbanlı isə deyir ki, Mədəniyyət Nazirliyi və Polad Bülbüloğlu ətrafında baş verənlərə son qoymağın yeganə yolu nazirin özünün bu məsələlər barədə açıqlama verməsidir. Əks halda vəziyyətin getdikcə qızışacağını söyləyən müsahibimiz hesab edir ki, ifaçı və bəstəkar kimi tanınan Polad Bülbüloğlunun məmur kimi fəaliyyətini o qədər də qənaətbəxş saymaq olmaz.


“Mələk” taxtdan niyə salındı?\n31 Oktyabr 2017, 15:04\nMikayıl iudaistik, xristian və müsəlman ənənələrinə görə Allaha ən yaxın olan mələklərdən biri. Bibliyada Mikayıl şeytan ilə vuruşan göy ordusunun başçısı kimi təmsil edilir. Xristianlıqda o, arxmələklərdən biri olan buludlarda rəhmətə getmiş Məryəmi də aparır. Quranda Mikayıl həmçinin Cəbrayıl ilə bərabər qeyd edilir. İslama görə Allahın dörd böyük mələyi var: Cəbrayıl, Mikayıl, Əzrayıl, İsrafil. Mikayıl insanların haqq yoldan azdıqlarından məyus olduğu üçün həmişə qəmli görünür. Dini kitablarda o ucaboy, boz əbalı mələk kimi təsvir olunur. Mikayıl Allahın verdiyi ruziləri insanlara paylayır.\nHə, bu abzasda söhbət Allahın mələklərindən birindən, yəni Mikayıldan gedir. Qeyd edilən xüsusiyyətlərinin hansınınsa Mikayıl Nərimanoğlunun personasında cəmləşdiyini demək çətindir. Biz onu AFFA-nın sözçüsü kimi tanımışıq. Futbol qurumunun mətbuatla əlaqələrinə cavabdehlik daşıyıb. Haqq yolundan azanlara görə məyus olmuş birisi deyil. Maşallah olsun, həmişə pozitiv, gülərüzlü görüntüsüylə diqqət çəkib.\nSon illərdə onu səlahiyyətləri daha da genişlənmişdi. "Kəpəz”in Müşahidə Şurasının çoxsaylı üzvlərindən biri olsa da, Gəncə klubuna nəzarət onun əlindəydi. Elmir Vəliyevdən daha çox təbliğ olunur, özünü "Kəpəz”in prezidenti kimi aparırdı. İnsafən, pis də bacarmırdı. Bütün tədbirlərdə ön planda idi. AFFA "CBC Sport”u yaradandan sonra oranı da nəzarətdə saxladığı deyilirdi. Belə bir xəbər gəzirdi ki, orda işə cəlb olunan əməkdaşların "dobrosu”nu Mikayıl bəy verir. Yalnız onun razılığından və xeyir-duasından sonra telekanalda işə başlamaq mümkün olurmuş. Hətta verilişlərə çağırılan qonaqlarla bağlı da ilk vaxtlar məsləhətlər verirmiş, özünü səlahiyyət sahibi kimi aparırmış.\nİndi onu "tərki-silah” ediblər. Oturduğu iki kürsünü birdən əldən verib, taxtdan salınıb. "Əməkdar jurnalist" adını daşıyan, Elxan Məmmədovun etibarını qazanmış bir kadrın qəfildən "vurulması” təsadüf deyil. Bu proseslərin "Kəpəz”dəki uşaq futboluyla, məşqçilərin təhsili ilə heç bir əlaqəsi yoxdu. Amma işin kökü sözsüz ki, Gəncədə, "Kəpəz”də baş verənlərdi. Hər şey bir günün içində baş versə də, proseslər hələ xeyli əvvəldən start götürübmüş.\nMikayıl Nərimanoğlunun Gəncədəki kadrlarla yola getməməsi yeni xəbər deyil. Çoxdan eşidirdik ki, şəhər icra başçısı Elmar Vəliyev Mikayıl bəyin onun oğlundan ön plana çıxmasından, özünü "Kəpəz”in sahibi kimi aparmasından qəzəblənib. Ona başa salmağa salınıb ki, Gəncədə ondan başqa heç kim özünü ağa kimi apara bilməz. Gəncədə yaşayan dostlarımız nəql edir ki, Nərimanoğlu qısa müddətdə varlanıb, şəhərdə torpaq alıb, özünə mülk inşa etdirib. Bundan başqa onun Gəncədəki yeni tikilən binalarda mənzil sahibi olduğu haqda da informasiyalar var. Mikayıl bəyin qəfildən oliqarxa çevrilməsi isə xüsusi marağa səbəb olub. Onun transferlərdən, kluba ayrılan pullardan özü üçün "qatlaması” barədə dosyelər toplanıb. 2015-ci ildə "Kəpəz”ə cəlb olunan və qəfildən klubdan kənarlaşdırılan Rəşad Eyyubovun "Qəbələ”də peyda olması isə daha böyük söz-söhbətlərə səbəb olub. Deyilənə görə, hazırda "Sumqayıt”da çıxış edən Rəşadın "Kəpəz”dən "yararsız" adıyla uzaqlaşdırılması, sonra da "Qəbələ”də oynaması qabaqcadan hazırlanmış planın tərkib hissəsi olub.\nGəncəli Cabir İbrahimovun icraçı direktor postundan uzaqlaşdırılması ilə Mikayıl Nərimanoğlu öz sonunu sürətlənirdiyinin fərqinə varmayıb. Asanlıqla təslim olmaq istəməyən gənc kadr saytımıza müsahibəsində dərinə getmək istəməsə də, AFFA-ya gəldiyini və Elxan Məmmədovla görüşdüyünü etiraf etdi. Bəli, başverənlər hamısı İbrahimovun inadkarlığının və apardığı mübarizənin nəticəsidi. Cabir bəy əlindəki faktları ortaya qoymaqla Mikayıl Nərimanoğlu üzərində böyük üstünlüklə qələbə qazandı. Nəticədə baş katibin dəyərli kadrı təkcə "Kəpəz”dəki işini (konvertini) yox, həm də AFFA-dakı yüksək səlahiyyətini və vəzifəsinə itirməli oldu. Baş katibin başqa yolu yox idi. Məmmədov öz kadrı üçün sinəsini sipər etsəydi, fəsadlar daha ağır ola bilər, məsələnin bir ucu istintaq orqanlarına, hüquqi araşdırmalara qədər gedib çıxa bilərdi.\nNərimanoğlunu taxtdan salınıb. "Əzabkeş mələk” indi çox məyusdur. Amma insanların haqq yolundan azdığına görə yox, özünün taxtdan salındığına görə.\nÖlkə Futbolu, Manşet, Köşə\nAFFA “Neftçi”yə baş məşqçi axtarır?!\nBordin qurban verilir – Müdhiş plan\nQurbanı qurban verməyək!\nÖlkə Futbolu, Manşet, Köşə, Amal Abuşov\n“Sirlər xəzinəsi” və hamı üçün 1:1\nOrxan Hüseynzadənin xilası planı


15 Noyabr 2017 – Novator.az\nZəlzələnin qurbanları ilə bağlı yeni məlumat\nİranın qərbini vuran zəlzələnin fəsadları ilə bağlı yeni rəqəmlər var. Novator.az-ın məlumatına görə, noyabrın 15-də ölənlərin sayının 474-ə çatdığı açıqlanıb. 9388 nəfərin xəsarət aldığı bildirilir. Noyabrın 12-si axşam saat 10 radələrində İraqla sərhəddə baş verən zəlzələdə ən çox Kirmanşah vilayə...\nTələbəni əsgər aparan qanun qəbul olundu\nErmənistan parlamenti noyabrın 15-də “Hərbi xidmət və hərbi qulluqçunun statusu haqqında” qanun layihəsini yekun oxunuşda qəbul edib. Novator.az xəbər verir ki, qanun təhsilə görə hərbi xidmətdən möhlətin ləğvini nəzərdə tutur. Hərbi xidmətdən möhlət yalnız Müdafiə Nazirliyi ilə mülki müqavilə bağla...\nNovella haqqında novella\nElə ağbirçək-ağsaqqal var, az qalırsan ki, hər ağzını açanda yıxıb yerə ağzına-ağzına beş nömrə qaloşla döyəsən… Türkün məsəli Xatırlayırsınızsa, oyrəli “Feyzbuk”da bir status paylaşmışdım, – “Gülqız xalanın bizə 50 manata sırışt eləmək istədiyi xoruz hinduşkasının başını necə oldu ki, 10 mana...\nNovator.az Azərbaycanın ixracının 2011-ci ildən bəri necə dəyişməsinə nəzər salıb. 2017-ci ilin yanvar-oktyabr aylarında Azərbaycanın ixracı 9 milyard 54,2 milyon dollar olub. Bu, 2016-cı ilin yekun rəqəminə (9 milyard 143,3 milyon dollar) yaxın göstəricidir. 2011-ci ilin sonu ilə müqayisədə isə ixr...\nAvstraliya dünya çempionatına çıxdı\nNoyabrın 15-də Avstraliya milli komandası dünya futbol çempionatının final mərhələsinə vəsiqə qazanıb. Novator.az-ın məlumatına görə, Sidneydə Hondurası qəbul edən Avstraliya rəqibini 3:1 hesabı ilə üstələyib. İlk oyunda heç-heçə qeydə alınmışdı – 0:0 Bununla dünya çempionatının final mərhələsinə ad...\nİnternet: Azərbaycan qismən azad ölkədir\nMərkəzi qərargahı ABŞ-da yerləşən “Freedom House” beynəlxalq insan hüquqları təşkilatı 100 ballıq cədvəllə internet azadlığı reytinqini açıqlayıb. Araşdırmaya daxil edilən 65 ölkə azad, qismən azad və qeyri-azad bölümləri üzrə üç qrupa ayrılıb (0 bal: ən azad, 100 bal: ən qeyri-azad). Novator.az-ın ...\nSərbəst necə toplaşmalı?\n“Birinci dəfə deyil ki, heç vaxt toplaşmağımıza, tədbir keçirməyimizə imkan verməyiblər. Əvvəllər deyirdilər ki, bunun üçün icra hakimiyyətinə müraciət edib, icazə alın. Toplantı üçün müraciət edəndə isə rədd cavabı verirlər, deyirlər ki, toplaşmaq olmaz”. Bunu Müsavat Partiyası Şəki şəhər təşkilatı...\nTerrorun təsiri: ölkələrin göstəriciləri açıqlanıb\nLondon İqtisadiyyat və Sülh İnstitutu 2017-ci ilin qlobal terror indeksini açıqlayıb. Novator.az-ın məlumatına görə, ölkələr terrorun təsirinə məruz qalmaq meyarı üzrə 10 ballıq cədvəllə qiymətləndirilib. Ön sırada İraq dayanır: 10 bal. Əfqanıstan 9,4 balla ikinci, Nigeriya 9 balla üçüncüdür. İlk on...\nGənc və yeniyetmələr üçün elan olunmuş müsabiqəyə yekun vurulub\nABŞ-ın Azərbaycandakı səfirliyinin dəstəklədiyi “Regional internet mediasının inkişafı” layihəsi çərçivəsində gənc və yeniyetmələr üçün sosial media sahəsində elan edilmiş müsabiqəyə yekun vurulub. Müsabiqə oktyabrın 13-də elan olunmuşdu. Şərtlərə əsasən, müsabiqəyə sosial media haqqında (multimedia...\nElçin İsmayıllının şikayətinə baxılır\nNoyabrın 14-də Şəki Apellyasiya Məhkəməsində “Azadlıq” qəzetinin bölgə müxbiri, AXCP Ali Məclisinin üzvü Elçin İsmayıllı barəsində çıxarılmış hökmdən şikayətə baxılıb. Elçin İsmayıllı fevralın 17-dən həbsdədir. O, İsmayıllı rayonunda tutulub. Sentyabrın 18-də Şəki Ağır Cinayətlər Məhkəməsi onu Cinay...\nREAL daha bir neçə ünvana üz tutub\nRespublikaçı Alternativ Hərəkatının bazasında yaradılan eyniadlı partiyanın təşəbbüs qrupu təsis qurultayı keçirmək üçün yenidən bir sıra ünvanlara müraciət edib. Təşəbbüs qrupu qurultayı oktyabrın 29-na təyin etmiş, ancaq yer ayrılmaması ucbatından tədbiri keçirə bilməmişdi. Noyabrın əvvəllərində q...\nManatın banklara satış qiyməti dəyişmədi\nMərkəzi Bankın İdarə Heyəti noyabrın 15-də uçot dərəcəsinin və faiz dəhlizinin digər parametrlərinin dəyişməz saxlanması (uçot dərəcəsi 15%, dəhlizin aşağı həddi 10%, yuxarı həddi 18%) barədə qərar qəbul edib. Rəsmi açıqlamada qeyd olunur ki, qeyri-neft iqtisadiyyatının artımı müşahidə edilir və bu ...\nBakının Bayıl qəsəbəsində yerləşən Dövlət Bayrağı Meydanına avqust ayından bəri texniki baxış keçirilir. Bu səbəbdən meydandakı bayraq çıxarılıb. Nazirlər Kabineti yanında Dənizkənarı Bulvar İdarəsi bəyan edib ki, kompleksdə qəzalı vəziyyət yoxdur. Dövlət Bayrağı Meydanı 2010-cu il sentyabrın 1-də a...\nAmerikalılar Trampa nə qiymət verir?\nABŞ-ın Konnektikut ştatındakı Kvinnipeks Universiteti prezident Donald Trampın fəaliyyəti ilə bağlı sorğu keçirib. Novator.az-ın məlumatına görə, “Tramp öz vəzifəsinə uyğun gəlirmi” sualına respondentlərin 57%-i “yox”, 40%-i “hə” deyib. 7-13 noyabrda 1577 seçici arasında aparılan sorğu göstərib ki, ...\nAvro yenə yuxarı üz tutdu\nAzərbaycan Mərkəzi Bankı noyabrın 15-də avronu yenə bahalaşdırıb. Novator.az-ın məlumatına görə, rəsmi məzənnə 1,9846 manatdan 2,0051 manata yüksəlib. Rusiya rublunun rəsmi kursu 0,0286 manatdan 0,0281 manata enib. ABŞ dollarının qiyməti sabit qalıb: 1,7002 manat. Dəyər itirən gürcü larisi banklara ...\n9 yaşlı erməni təxribat hazırlayır\nİctimai Televiziya və Radio Yayımları Şirkəti Avropa Yayım Birliyinə etiraz məktubu göndərib. Məktubda qeyd olunur ki, Ermənistan təmsilçisi Mikael Qriqoryanın (Mişa) Gürcüstanda keçiriləcək “Uşaq Avrovizya” mahnı müsabiqəsində siyasi təxribata yol verəcəyi haqqında məlumatlar Azərbaycanda böyük nar...\nPrezident: “Onların qazdıqları səngərlərdə oturmuşuq”\n“Ordumuza nə qədər vəsait, texnika lazımdırsa, o qədər də ayrılacaq. Heç bir məhdudiyyət olmayacaq”. Noyabrın 14-də sədri olduğu Yeni Azərbaycan Partiyasının 25 illik yubiley mərasimində çıxış edən prezident İlham Əliyev belə deyib. Dağlıq Qarabağ münaqişəsinə toxunan dövlət başçısı qeyd edib ki, mə...\nParisdə Azərbaycan təqdimatı\nParisdə, Royal Pavilyonda Bakının Beynəlxalq Sərgilər Bürosunun 2025-ci ildə keçirəcəyi ümumdünya sərgisinə namizədliyi ilə bağlı qəbul təşkil edilib. Birinci vitse-prezident Mehriban Əliyeva noyabrın 14-də keçirilən tədbirə qatılaraq çıxış edib. Mehriban Əliyeva qeyd edib ki, gələn il ölkə müsəlman...\nDünya futbol çempionatının final mərhələsinə adlayan komandaların sayı 30-a yüksəlib. Novator.az-ın məlumatına görə, noyabrın 14-ü Avropada seçmə mərhələnin son görüşü keçirilib. Dublində İrlandiyanı 5:1 hesabı ilə yenən Danimarka final raunduna vəsiqə alıb (ilk oyunda qol vurulmamışdı). Dünənəcən d...


Keçmişdən gələcəyə nə daşıyırıq? ONUNCU YAZI-YUNUS OĞUZ YAZIR - ONN İnformasiya Agentliyi\n08 May 2020 - 13:49\n– 8 ailə tamamilə məhv edilmişdir,\n– 56 insan işgəncə ilə öldürülmüşdür,\n– 27 ailənin yalnız bir üzvi sağ qalmışdır,\n– 25 uşaq hər iki valideynini itirmişdir,\n– 130 uşaq valideynlərindən birini itirmişdir,\n– 230 ailə öz başçısını itirmişdir,\n– 487 insan şikəst olmuşdur (onlardan 76 nəfəri uşaq və yeniyetmədir),\n– 1275 insan əsir götürülmüşdür,\n– 1165 nəfər girovluqdan azad edilmişdir,\n– 150 nəfərin taleyindən indiyə kimi heç bir xəbər yoxdur.\nBiz nə qədər də çalışsaq soyqırımın geniş təsvirini verə bilməyəcəyik, baxmayaraq bununla məşğul olan rəsmi qurumlarımız bu ağlagəlməz hadisə haqqında kifayət qədər şahidlərin dilindən material toplayıblar və müxtəlif dillərdə dərc edib dünyaya yayıblar. Amma, erməni tərəfinin ideoloqlarının fəxrlə bu hadisələri təsvir etməsi bir daha sübut edir ki, bu soyqırım hansı miqyasda baş verib və gələcəkdə bunun nəticələrindən nə gözləmək olar. Texnikanın inkişafı dövründə biz hadisələri audio və video izləyə və dünyaya fakt kimi təqdim edə bilərik. Bəs yüz il, iki yüz il bundan qabaq türklərə və müsəlmanlara qarşı bundan da betər vəhşiliklər törədilib, ancaq heç bir fakt fiksə olunmayıb. Yalnız ağsaqqallardan eşitdiyimiz xatirələr ağızdan-ağıza keçərək nəql edilib və hadisələrin mahiyyəti ortada itib batıb, çünki heç kim faciələri ümumiləşdirib fakt kimi ortalığa çıxartmayıb. Hadisənin görülən, yaxud şahid olunan hissəsini kimsə danışıb və bununla kifayətlənib. Bunun nəticəsidir ki, faciəni qlobal şəkildə heç kim təsvir etmədiyindən, buna lokal toqquşma kimi yanaşmşıq. Məhz bunun səbəbindən “kirvəlik” institutu yenidən dirçəldilib və sürətlə inkişaf etdirilib, hətta hayastanla Azərbaycan qardaşlaşıblar. Bu üzdə belə idi və hadisələrin məğzinə dostluq və kişilik prizmasından baxdığımız üçün, biz həqiqətən belə düşünürdük ki, erməni bizim dostumuzdur. Ermənilər tərəfdənsə bu dostluğun alt qatında məkr və hiylə ilə böyük faciələrə hazırlıq işləri gedirdi. Hətta bəziləri şəstlə deyirdilər ki, Qarabağda yaşayan ermənilər öz balalarımızdırlar, onlar bizə dostdurlar və nə desək onu edərlər, çünki anaları erkəkləri bu işdən çəkindirərlər.\nBaxın, oxuyun, görün erməni “ziyalısı” Xocalı soyqırımı haqqında yazıçı-şair Zori Balayan “Ruhumuzun dirçəlişi” adlı kitabında nələri yazır: “Biz Xaçaturla Xocalıda ələ keçirdiyimiz evə girərkən əsgərlərimiz 13 yaşlı bir türk uşağını pəncərəyə mismarlamışdılar. Türk uşağı çox səs-küy salmasın deyə, Xaçatur uşağın anasının kəsilmiş döşünü onun ağzına soxdu. Daha sonra 13 yaşındakı türkün başından, sinəsindən və qarnından dərisini soydum. Saata baxdım, türk uşağı 7 dəqiqə sonra qan itirərək dünyasını dəyişdi. Ruhum sevincdən qürurlandı. Xaçatur daha sonra ölmüş türk uşağının cəsədini hiss-hissə doğradı və bu türklə eyni kökdən olan itlərə atdı. Axşam eyni şeyi daha 3 türk uşağına etdik. Mən bir erməni kimi öz vəzifəmi yerinə yetirdim. Bilirdim ki, hər bir erməni hərəkətlərimizlə fəxr duyacaq”.\nFikir verdinizmi, soyadı türk mənasında olan Bala+yan bir neçə cümləlik iqtibasda 7 dəfə “türk uşağı” yazır, özü də nifrətlə. Bunu o bizim üçün yazmır, ermənilərin gənc nəsli və hələ dünyaya gəlməyən körpələr üçün yazır. Yəni, eşidin və bilin, nəinki böyüklər, hətta türk uşaqları da bizim düşmənimizdir, nəbadə onlara rəhm edəsiniz. “Ruhumuzun dirçəlişi” yalnız bundan keçir: “Yaşından asılı olmayaraq bütün türkləri əzab verib öldürmək, hər türkü öz qanına bələmək.\nDaha bir erməni müəllif, hazırda Livanda məskunlaşmış yazıçı-jurnalist David Xerdiyan Xocalıda ermənilərin Azərbaycan türklərinin başına gətirdikləri müsibətləri “Xaç uğrunda” kitabında fəxrlə xatırlayır. Kitabın 19-76-cı səhifələrində müəliif yazır: “Səhərin soyuğunda biz Daşbulaq yaxınlığındakı bataqlıqdan keçmək üçün ölülərdən körpü düzəltməli olduq. Mən ölülərin üstü ilə getmək istəmədim. Bunu görən polkovnik-leytenant Ohanyan mənə işarə etdi ki, qorxmayın. Mən ayağımı 9-11 yaşlı qız meyidinin sinəsinə basıb addımlamağa başladım. Mənim ayaqlarım və şalvarım qan içində idi. Və mən beləcə 1200 meyidin üstündən keçdim…”\n“Martın 2-də Qaflan erməni qrupu (meyidləri yandırmaqla məşğul olurdu) 2000-ə yaxın alçaq monqolun (türklərin) cəsədini toplayıb ayrı-ayrı hissələrlə Xocalının bir km-liyində yandırdı. Axırıncı yük maşınında mən başından və qollarından yaralanmış təxminən 10 yaşlı bir qız uşağını gördüm. Diqqətlə baxanda gördüm ki, o yavaş-yavaş nəfəs alır, soyuq, aclıq və ağır yaralanmasına baxmayaraq , o hələ də sağ idi.\nÖlümlə mübarizə aparan bu uşağın gözlərini mən heç vaxt yaddan çıxarmayacam. Sonra Tiqranyan familiyalı bir əsgər onun qulaqlarından tutub üzərinə mazut tökülmüş cəsədlərin içinə atdı. Daha sonra onları yandırdılar. Tonqaldan ağlamaq və imdad səsləri gəlirdi…”


Azərbaycanda ofisiant namaz qıldığı üçün işdən qovuldu - Azinforum.az İnformasiya Portalı\nAna səhifə / Şou Biznes / Azərbaycanda ofisiant namaz qıldığı üçün işdən qovuldu\nAzərbaycanda şadlıq sarayının rəhbəri ofisiantı toy zamanı namaz qıldığı üçün işdən qovub.\nAzinforum.az-ın Baku.ws-ə istinadən məlumatına görə, Xırdalanda yerləşən “Xəzinə Palace”da Vüqar adlı ofisiant namaz qıldığı üçün işdən çıxarılıb.\nİddia edilir ki, Vüqar axşam saat 9-10 radələrində nəzarət etdiyi stolu ofisiant yoldaşına tapşıraraq, administratordan icazə alıb və 10 dəqiqəlik namaz otağına namaz qılmağa gedib.\nElə bu zaman stolda oturan içkili qonaq Vüqarın yoxluğunu hiss edərək rəhbərliyə şikayət edib. İçkili şəxs müdiriyyətə deyib ki, hanı bu stola baxan ofisiant?\nBir müddət sonra geri qayıdan ofisiantla müdiriyyət arasında mübahisə yaşanıb. Ofisiant namaz qılmağa getdiyini bildirsə də, şadlıq sarayının rəhbərliyi onun dərhal işdən çıxarılması göstərişini verib.\nŞadlıq sarayının baş inzibatçısı Nizami Əliyev də, ofisiantın işdən çıxarılmasını təsdiq edib. O bildirib ki, iş vaxtı namaz qılmazlar.\n“Onun anası da burada işləyir. Mən onu işə götürəcəkdim. Əgər sizə şikayət edibsə onu ümumiyyətlə bu şadlıq sarayının qabağından keçməsini icazə verməyəcəm. Bura namaz qılmaq yeridir? Getsin namazını məsciddə qılsın. Əgər iş vaxtı hamı namaz qılsa da nə olacaq? Onda müştərilərə kim xidmət göstərəcək?”, – deyə baş inzibatçı bildirib.\nÖncəki İsveç prokurorluğu Ziya Məmmədovla Arif Əsgərova ittiham irəli sürə bilər\nNövbəti Məcburi köçkün yaşıllığın məhv edildiyini deyir, qarşı tərəf isə…


47 min imtahan verəndən yalnız 8 mini... [video]\nMəktəblərdə boş iş yerləri gizlədilir?\nBakıda daha bir imtahan həyəcanı... Bu dəfə müəllim olmaq istəyənlər imtahan veriblər.\nBuna da bax: 20 ildir müəllim işləyənin diplomu necə saxta çıxıb?\n"Müəllim müəllimdir. O universitet bitiribsə, kənd və ya şəhər məktəbinə fərq qoyulmamalıdır. Bundan başqa, imtahanları da çətinləşdiriblər ki, min nəfərdən 3-4 nəfər keçə bilsin. Dolanışıq çətindir. Əlacsızlıqdan hər kəs gedir imtahana ki, heç olmasa ailədə bir nəfər işləyən bilsin".\nVenera Antonova, Udi ldili müəllimi\n'İmtahanları çətinləşdiriblər ki, mindən 3-4 nəfər keçə bilsin'\nBuna da bax: Masallıda müəllimlər kütləvi işdən çıxarıla bilər\n"Ümid edərəm ki, gələcəkdə gizlədilən vakansiyalar da üzə çıxarılacaq və biz bu cür problemlərlə üzləşməyəcəyik".\n"İmtahan suallarında çətin də, asan da suallar vardı. Amma imtahanlar çox şəffaf və sərbəst keçirildi".\n"Müəllimlərin maaşı çox aşağıdır. Gərək öz üzərində çalışasan ki, gəlirini qaldıra biləsən. Yoxsa, dövlətdən nəsə gözləmək olmaz".\n"İmtahanlar saat 11-də nəzərdə tutulsa da 12-də başladı. Gec başlasa da heç bir problem olmadı, şəffaf şəkildə imtahanlar keçirildi".\nBuna da bax: Gənclər hansı ixtisasa ehtiyac olduğunu necə bilsin? [video]\n"Doğurdan da vakant yerlərin gizlədilməsi halları var. Bunun da əsas səbəbi odur ki, məktəb direktorları formal olaraq təhsil nazirliyinə tabe olsalar da, əslində onları yerli icra hakimiyyətləri müəyyənləşdirir. İcra başçılarına güvəndikləri üçün vakant yerləri gizlədə bilirlər. Düşünürəm ki, məktəb direktorları icra başçılarının müəyyənləşdirməsi davam etdikcə, vakant yerlər də gizlədiləcək. Uzun illər məktəbdə çalışan biri kimi deyə bilərəm ki, vakant yerlərin gizlədilməsində məqsəd qeyri-qanuni gəlirdi. Belə ki, sonradan boş dərs saatları müəllimlər arasında bölüşdürülür və direktorlar əlavə qazanc əldə edir".\n"Sizcə, Azərbaycanda müəllim kimi işə qəbul olunmaq üçün ilk növbədə nə lazımdır?" - sualı Bakı sakinləri cavablayır.\nSizcə, müəllim kimi işə qəbul olmağa ən çox nə lazım olur?\nMüəllimlərin işə qəbulu üzrə müsabiqə 4 mərhələdə keçirilir. İlk mərhələdə elektron ərizədəki göstəricilər qiymətləndirilir, növbəti test imtahanları, ardınca vakant yerlərin seçilməsi gəlir. Ən sonuncu mərhələ – müsahibədir.